《喜雨》
元代·方回

骤涨阶前可泛舟，天低近屋火云收。
竹户纸窗清洒洒，葛衫纱云冷修修。
秋馆梧桐羁客恨，春郊杨柳少年愁。
移得此声来六月，人人喜色上眉头。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。